বাবর
মির্জা জহিরউদ্দিন মুহাম্মদ বাবর সাধারণত বাবর, বাবুর নামেই বেশি পরিচিত (ফেব্রুয়ারি ১৪, ১৪৮৩ - ডিসেম্বর ২৬, ১৫৩০) মধ্য এশিয়ার মুসলমান সম্রাট ছিলেন। তিনি ভারত উপমহাদেশে মুঘল সাম্রাজ্যের প্রতিষ্ঠাতা সম্রাট। তিনি তৈমুর লঙ্গ-এর সরাসরি বংশধর এবং মাতার দিক থেকে চেঙ্গিস খানের বংশধর ছিলেন। তিনি মির্জা ওমর সাঈখ বেগ এর পুত্র, এবংতৈমুরী শাসক উলুগ বেগ এর প্রপৌত্র ছিলেন। তিনি পানিপথের প্রথম যুদ্ধে দিল্লীর লোদি রাজবংশের সুলতান ইবরাহিম লোদিকে পরাজিত করে মুঘল সাম্রাজ্য প্রতিষ্ঠা করেন। তার মৃত্যুর পর তার পুত্র মির্জা হুমায়ুন সিংহাসনে আরোহণ করেন। পানি পথের যুদ্ধে তিনিই প্রথম কামানের ব্যবহার করেন। তার প্রখর রণকৌশলের কাছে হার মানে ইবরাহিম লোদি।
ওমর সাঈখ মির্জা
উমর শেখ মির্জা (১৪৫৬-১৪৯৪ খ্রিষ্টাব্দ) পর্যন্ত তিনি ফরগনার শাসক ছিলেন। তিনি তৈমুরী সাম্রাজ্যের সুলতান আবু সাঈদ মির্জার চতুর্থ পুত্র ছিলেন তার মৃত্যুর পর সাম্রাজ্য ভাগ হয়ে যায় তার চার পুত্রের মধ্যে। তৈমুরী সাম্রাজ্যের কাজাখস্তান এর দ্বায়িত্ব পান ওমর সাঈখ মির্জা , উজবেকিস্তান, ইরান এবং আফগানিস্তান প্রদেশ ছিলো অন্যান্য ভাইদের কাছে।